Sirië: Bomme reën onverpoos neer | Nuus24
Beiroet – Swaar gevegte in die ooste en die suide van Damaskus het Donderdag 39 lewens geëis, het die Siriese Waarnemers vir Menseregte gesê.Gereelde ontploffings het inwoners van Damaskus deur die aand wakker gehou.In Aleppo het soldate en rebelle naby die Nayrab- militêre lughawe gebots.Die aanvalle en gevegte het regdeur die nag aangehou, het die groep gesê.Die weermag het ook probeer om die dorpie Rastan, wat deur die rebelle beheer word, te bestorm, maar die rebelle het daarin geslaag om hulle posisie te verdedig.Altesaam 121 mense is Donderdag oor Sirië heen dood, het die groep gesê. Die getal sluit 50 burgerlikes, 39 rebelle en 32 soldate in.– Volg Nuus24 op Twitter - Sapa - AFP